–L-istruttura b’diversi saffi tas-sistemi FADO jenħtieġ li tinżamm billi hi meħtieġa biex tagħti livelli differenti ta’ informazzjoni dwar dokumenti lil partijiet ikkonċernati differenti, fosthom lill-pubbliku ġenerali. Fir-rigward tal-perjodu tranżitorju, jenħtieġ li jiġi żgurat li s-sistema FADO attwali tibqa’ topera sakemm tibda tiffunzjona s-sistema l-ġdida u d-data eżistenti tiġi trasferita lejn is-sistema l-ġdida bi ftehim mal-Istati Membri fir-rwol tagħhom bħala sidien id-data.

Fl-aħħar nett, il-proposta tal-Kummissjoni tibni fuq il-konklużjonijiet tal-Kunsill tas-27 ta’ Marzu 2017 u tipproponi li tintegra s-sistema dwar Dokumenti Foloz u Awtentiċi Online (FADO, False and Authentic Documents Online) fil-qafas tal-Gwardja Ewropea tal-Fruntiera u tal-Kosta. FADO hija sistema Ewropea ddiżinjata għall-iskambju ta’ informazzjoni fost l-Istati Membri dwar dokumenti ġenwini u foloz, u bħalissa hija ġestita mis-Segretarjat Ġenerali tal-Kunsill. Tali sistema ta’ immaġni tal-Unjoni komuni u kondiviża hija għodda utli ferm fil-ġlieda kontra l-frodi tad-dokumenti, billi tissimplifika l-kxif ta’ dokumenti foloz. L-integrazzjoni tal-FADO fil-qafas tal-Gwardja Ewropea tal-Fruntiera u tal-Kosta tippermetti lill-Aġenzija tieħu s-sistema f’idejha u tamministraha. L-integrazzjoni tal-FADO se tikseb ir-riżultati li ġejjin (Artikolu 80):

(8)Sabiex it-titjib kwalittattiv ulterjuri tal-mandat jiġi rifless, partikolarment billi l-Aġenzija tingħata l-fergħa operazzjonali tagħha, jiġifieri l-korp permanenti tal-Gwardja Ewropea tal-Fruntiera u tal-Kosta li jikkonsisti minn 10 000 ruħ bħala persunal operazzjonali, jenħtieġ li minn issa ’l quddiem l-Aġenzija li kienet magħrufa bħala Frontex tibda tiġi magħrufa bħala l-“Aġenzija Ewropea għall-Gwardja tal-Fruntiera u tal-Kosta (EBCG, European Border and Coast Guard )”. Din il-bidla jenħtieġ li tiġi riflessa f’kull ċirkostanza, fosthom fil-viżwalizzazzjoni tal-isem fil-materjal ta’ komunikazzjoni esterna.

(1)L-għan tal-politika tal-Unjoni fil-qasam tal-ġestjoni tal-fruntieri esterni huwa li tiżviluppa u timplimenta ġestjoni integrata Ewropea tal-fruntieri fil-livell nazzjonali u tal-Unjoni, li hija konsegwenza meħtieġa għall-moviment liberu tal-persuni fl-Unjoni u komponent fundamentali tal-ispazju ta’ libertà, sigurtà u ġustizzja. Il-Ġestjoni Integrata Ewropea tal-Fruntieri hi l-qofol biex titjieb il-ġestjoni tal-migrazzjoni. L-għan hu li l-qsim tal-fruntieri esterni jiġi ġestit b’mod effiċjenti u li jiġu indirizzati l-isfidi migratorji u t-theddidiet futuri potenzjali f’dawk il-fruntieri, u b’hekk jingħata kontribut biex tiġi indirizzata l-kriminalità serja b’dimensjoni transfruntiera u jiġi żgurat livell għoli ta’ sigurtà interna fl-Unjoni. Fl-istess ħin, jeħtieġ li tittieħed azzjoni b’rispett sħiħ tad-drittijiet fundamentali u b’mod li jiġi ssalvagwardjat il-moviment liberu tal-persuni fi ħdan l-Unjoni.

(21)L-Aġenzija tiddependi fuq il-kooperazzjoni tal-Istati Membri biex tkun tista’ twettaq il-kompiti tagħha b’mod effettiv. F’dan ir-rigward, huwa importanti għall-Aġenzija u l-Istati Membri li jaġixxu in bona fede u li jiskambjaw informazzjoni preċiża fil-ħin. Jenħtieġ li l-ebda Stat Membru ma jkun obbligat li jagħti tagħrif li l-iżvelar tiegħu jqis li jmur kontra l-interessi vitali tas-sigurtà tiegħu.

(44)F’Ġunju tal-2018, il-Kunsill Ewropew ikkonferma mill-ġdid l-importanza ta’ approċċ komprensiv għall-migrazzjoni u kkunsidra li l-migrazzjoni mhijiex sfida għal Stat Membru wieħed, iżda għall-Ewropa kollha kemm hi. F’dan ir-rigward, enfasizza l-importanza li l-Unjoni tipprovdi appoġġ sħiħ biex tiżgura ġestjoni ordnata tal-flussi migratorji. Dak l-appoġġ huwa possibbli permezz tal-ħolqien ta’ ċentri kkontrollati fejn iċ-ċittadini ta’ pajjiż terz li jiżbarkaw fl-Unjoni jkunu jistgħu jiġu proċessati malajr biex jiġi żgurat aċċess għall-protezzjoni lil dawk li huma bżonnha, u r-ritorn rapidu ta’ dawk li mhumiex. Filwaqt li ċ-ċentri kkontrollati se jiġu stabbiliti fuq bażi volontarja, jenħtieġ li jkun possibbli li l-Unjoni tipprovdi sostenn finanzjarju u operazzjonali sħiħ lill-Istati Membri permezz tal-Aġenziji tal-Unjoni fosthom l-Aġenzija Ewropea għall-Gwardja tal-Fruntiera u tal-Kosta.

(83)Tul il-perjodu tranżizzjonali, jenħtieġ li jiġi żgurat li s-sistema FADO tibqa’ taħdem kollha kemm hi sa ma t-trasferiment jitwettaq effettivament u d-data eżistenti tiġi trasferita għas-sistema l-ġdida. Jenħtieġ imbagħad li s-sjieda tad-data eżistenti tiġi ttrasferita lill-Aġenzija.

Ir-Regolament jindirizza sfidi migratorji, inkluż ir-ritorn, u theddid futur potenzjali f'dawn il-fruntieri, biex b’hekk jikkontribwixxi biex tiġi indirizzata l-kriminalità serja b’dimensjoni transfruntiera, biex jiġi żgurat livell għoli ta’ sigurtà interna fl-Unjoni b’rispett sħiħ għad-drittijiet fundamentali, filwaqt li jiġi salvagwardjat il-moviment liberu tal-persuni fiha.

Artikolu 2

Definizzjonijiet

Għall-finijiet ta’ dan ir-Regolament, japplikaw id-definizzjonijiet li ġejjin:

(1)“fruntieri esterni” tfisser il-fruntieri esterni kif definit fil-punt 2 tal-Artikolu 2 tar-Regolament (UE) 2016/399, li għalih japplika t-Titolu II ta' dak ir-Regolament;

(2)“punt ta’ qsim tal-fruntiera” tfisser punt ta' qsim tal-fruntiera kif definit fil-punt 8 tal-Artikolu 2 tar-Regolament (UE) 2016/399;

(3)“kontroll fuq il-fruntiera” jfisser kontroll fuq il-fruntiera kif definit fil-punt 10 tal-Artikolu 2 tar-Regolament (UE) 2016/399;

(4)“sorveljanza fuq il-fruntiera” tfisser sorveljanza fuq il-fruntiera kif definit fil-punt 12 tal-Artikolu 2 tar-Regolament (UE) 2016/399;

(5)“titjira esterna” tfisser kwalunkwe titjira ta’ inġenju tal-ajru b’ekwipaġġ jew mingħajru u l-passiġġieri u/jew it-tagħbija tiegħu lejn jew mit-territorji tal-Istati Membri, li mhijiex titjira interna kif definit fil-punt 3 tal-Artikolu 2 tar-Regolament (UE) 2016/399;

(6)“sorveljanza tal-fruntieri tal-ajru” tfisser is-sorveljanza ta’ titjiriet esterni;

(7)“għarfien tas-sitwazzjoni” tfisser il-kapaċità li jiġu mmonitorjati, maqbudin, identifikati, traċċati u mifhuma l-attivitajiet transfruntiera illegali sabiex jinstabu raġunijiet fondati għal miżuri ta’ reazzjoni abbażi ta’ kombinazzjoni ta’ informazzjoni ġdida ma’ għarfien eżistenti, u biex ikun jista’ jitnaqqas it-telfien ta’ ħajjiet ta’ migranti ma’, matul jew qrib il-fruntieri esterni;

(8)“kapaċità ta' reazzjoni” tfisser il-kapaċità li jitwettqu azzjonijiet maħsuba sabiex jikkumbattu l-attivitajiet illegali transfruntiera ma’, matul jew qrib il-fruntieri esterni, inklużi l-mezzi u l-iskedi taż-żmien biex issir reazzjoni adegwata;

(9)“EUROSUR” tfisser il-qafas għall-iskambju ta’ informazzjoni u kooperazzjoni bejn l-Istati Membri u l-Aġenzija;

(10)“stampa tas-sitwazzjoni” tfisser aggregazzjoni ta’ data ġeoreferenzjata qrib il-ħin reali u informazzjoni rċevuta minn awtoritajiet, sensuri u pjattaformi differenti u sorsi oħrajn, li tiġi trażmessa permezz ta’ kanali ta’ komunikazzjoni u informazzjoni u li tista’ tiġi pproċessata u murija u kondiviża selettivament ma’ awtoritajiet rilevanti oħrajn sabiex jinkiseb għarfien tas-sitwazzjoni u tiġi appoġġjata l-kapaċità ta’ reazzjoni ma’, matul jew qrib il-fruntieri esterni u fiż-żona prefruntiera;

(11)“taqsima tal-fruntiera esterna” tfisser il-fruntiera esterna sħiħa jew parti minnha ta’ Stat Membru, kif definit mid-dritt nazzjonali jew kif determinat miċ-ċentru nazzjonali ta' koordinazzjoni jew awtorità nazzjonali responsabbli oħra;

(12) “reat transfruntier” tfisser kwalunkwe delitt b’dimensjoni transfruntiera li jsir jew li jkun hemm attentat li jsir, ma’, matul, jew qrib il-fruntieri esterni;

(13)“żona prefruntiera” tfisser iż-żona ġeografika lil hinn mill-fruntieri esterni;

(14)“inċident” tfisser sitwazzjoni marbuta ma' immigrazzjoni illegali, kriminalità transfruntiera jew riskju għall-ħajjiet ta' migranti ma’, matul jew qrib il-fruntieri esterni;

(15)“persunal statutorju” tfisser persunal impjegat mill-Aġenzija f’konformità mar-Regolamenti tal-Persunal għall-Uffiċjali tal-Unjoni Ewropea (“ir-Regolamenti tal-Persunal”) u l-Kondizzjonijiet tal-Impjieg Applikabbli għall-Aġenti l-Oħra tal-Unjoni (Conditions of Employment of Other Servants — “CEOS”) stipulati fir-Regolament tal-Kunsill Nru 259/68;

(16)“persunal operazzjonali” tfisser il-gwardji tal-fruntiera, l-akkumpanjaturi tar-ritorn, l-ispeċjalisti tar-ritorn u persunal rilevanti ieħor li jikkostitwixxi il-“korp permanenti tal-Gwardja Ewropea tal-Fruntiera u tal-Kosta”. F’konformità mat-tliet kategoriji definiti skont l-Artikolu 55(1), il-persunal operazzjonali jew jiġi impjegat mill-Aġenzija Ewropea għall-Gwardja tal-Fruntiera u tal-Kosta bħala persunal statutorju (kategorija 1), jew jiġi ssekondat lill-Aġenzija mill-Istati Membri (kategorija 2) jew ikun ipprovdut għal stazzjonament fil-qosor mill-Istati Membri (kategorija 3). Il-persunal operazzjonali għandu jaġixxi bħala membru ta' timijiet tal-ġestjoni tal-fruntieri, timijiet ta' appoġġ għall-ġestjoni tal-migrazzjoni jew timijiet tar-ritorn li għandhom setgħat eżekuttivi. Il-persunal operazzjonali jinkludi wkoll il-persunal statutorju responsabbli għall-funzjonament tal-unità ċentrali tal-ETIAS;

(17)“timijiet tal-ġestjoni tal-fruntieri” tfisser timijiet iffurmati mill-korp permanenti tal-Gwardja Ewropea tal-Fruntiera u tal-Kosta li għandhom jiġu stazzjonati tul operazzjonijiet konġunti fil-fruntieri esterni u fl-interventi rapidi fil-fruntieri fl-Istati Membri u pajjiżi terzi;